
Avocatul Gheorghe Piperea face acuzaţii grave: 
Reprezentanţi ai autorităţilor statului sunt şi 
consumatori şi traficanţi de droguri 

Avocatul Gheorghe Piperea, candidat AUR la alegerile europarlamentare, a 
declarat joi, la Craiova, că în România fenomenul drogurilor a devenit extrem de 
periculos pentru copii, pentru că este atât de mult scăpat de sub control, încât 


poliţişti, reprezentanţi ai serviciilor secrete, procurori, judecători sunt şi AN 
consumatori şi traficanţi de droguri. 


Piperea spune că micuţii României sunt îndoctrinaţi 


„Anul 2024 este crucial pentru existenţa României, pentru existenţa statului de drept, 
pentru existenţa democraţiei. Copilul nostru, fie că are 7 ani, că are 12 ani sau 16 ani, 
este un consumator de mărfuri şi de servicii. Pe lângă ceea ce cumpără cu cardul 
nostru în fiecare zi, copilul nostru consumă ideologie. Dar copilul nostru consumă 
din nefericire şi pastile, droguri. La ora actuală sunt reţele de socializare care nu se 
mai jenează să facă reclamă la pastile şi la droguri, să facă şi grupuri de discuţie şi de 
tranzacţionare a drogurilor, de la iarba de calitate în sus, de la pastilele de doi lei la 
opioide, către droguri foarte periculoase. Este un lucru pe care puterea actuală care 
se vrea stabilă l-a scăpat atât de mult de sub mână încât la ora actuală aproape lunar 
vedem la televizor oameni omorâţi sau schilodiţi de consumatori de droguri care s- 
au urcat la volan. E atât de scăpat de sub control acest fenomen încât poliţişti, 
reprezentanţi ai serviciilor secrete, procurori, judecători sunt şi consumatori de 
droguri şi traficanţi de droguri. Şi asta este stabilitatea pe care şi-o doreşte Partidul 
Comasat Român”, a spus Piperea într-o conferinţă de presă la sediul AUR Dolj. 


Acesta a mai afirmat că poate cel mai grav lucru este faptul că ideologia pe care o 
consumă copiii nu este cea proprie religiilor tradiţionale, mai ales creştinismului, ci 
este vorba despre ideologia de gen, de exemplu. 


Copiii sunt învăţaţi că își pot schimba sexul 


„Copilul nostru este învăţat din clasa a III-a, de la nouă ani de zile, că există o viaţă 
sexuală care este primordială faţă de spirit şi că poate să îşi schimbe genul dacă 
vrea, chiar dacă se opune părintele. În România nu te poţi căsători dacă ai sub 16 
ani, nu poţi bea alcool dacă ai sub 18 ani, dar la 12 ani, în România, ca de altfel şi în 
Europa şi în SUA, poţi să îţi schimbi sexul dacă vrei, chiar împotriva voinţei părinţilor. 
lar acest lucru este printre altele în studiile de gen pe care le-a făcut Ramona Chiriac 
(n.red.: şefa Reprezentanţei Comisiei Europene în România). Mai mult, copilul nostru 
nu este învăţat ce sunt drepturile şi libertăţile, ce este sensul în viaţă, ce este familia, 
ce este istoria, ce este raţiunea. Copilul nostru este învăţat că poate să se creadă 
pisică şi are dreptul să ceară şcolii o litieră”, a mai spus avocatul Piperea. 


Acesta a precizat că toţii candidaţii AUR la alegerile europarlamentare au notorietat- 
în profesiile lor. „Toţi cei de pe lista AUR suntem notorii în profesiile noastre. Cei c. 
pe lista Partidului Comasat Român sunt pierduţi în spaţiu”, a mai spus Piperea. 


AUR consum de droguri 4Gheorghe Piperea trafi de droguri 

Cimpoi Adrian 


Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 

Perchezitii în această dimineaţă la Administraţia Bazinală de Apa 
Jiu. Se pare că este vorba despre procurorii din cadrul Direcţiei 
Naţionale Anticorupţie care au verificat dosare privind 
autorizațiile emise pentru mai mulţi operatori economici şi 
documentaţia aferentă. Biroul directorului Şerban Răzvan a fost 
sigilat de procurori. În acest sens, au fost ridicate documentele în 
vederea continuării cercetărilor. 


Până la această oră conducerea instituţiei nu a dorit să 
comenteze, iar la apariţia echipei Oltenia 1 la sediul ABA Jiu 
porţile instituţiei au fost închise sub pretextul că programul s-a 
terminat. 


taba jiu +Administraţia Bazinală de Apa Jiu coruptie 

